अँखिआ त हवऽ दुलरू रतन के जोतवा ओठवनि चुअले गुलाब हे।
 अतिना सुरति तोरा हलवऽ दुलरू, कउना बिधि रहलऽ कुआँर हे।
 बाबा जे हमर दर रे देवनियाँ पितिया जोतले कुरखेत हे।
 बाबा जे छोड़लन दर रे देवनियाँ, पितिया छोड़लन कुरखेत हे।
 केकर नदिया हे झिलमिल पनियाँ, केकर नदिया में बहले सेवार हे।
 सासु के नदिया में झिलमिल पनियाँ, ससुर के नदिया बहले सेवार हे।
 एक जाल नवलऽ दुलहा दुइ जाल नवलऽ, बझि गेलबऽ घोंघवा सेवार हे।
 कउना रिखइया के हहु तुहूँ नाती परनाती हे, कउना रिखइया के हहु तुहूँ पूत हे।
 कवन सिंह के हीं हम नाती परनाती, कवन सिंह के हम पूत हे। 